title: KOMISIJAS ĪSTENOŠANAS REGULA (ES) …/.. ar ko attiecībā uz maksām, kuras maksājamas Kopienas Augu šķirņu birojam, groza Regulu (EK) Nr. 1238/95

text:
               KOMISIJAS ĪSTENOŠANAS REGULA (ES) …/..

               (26.11.2019),

               ar ko attiecībā uz maksām, kuras maksājamas Kopienas Augu šķirņu birojam, groza Regulu (EK) Nr. 1238/95

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību
                  1
                un jo īpaši tās 113. pantu,

               pēc apspriešanās ar Kopienas Augu šķirņu biroja Administratīvo padomi,

               tā kā:

               (1)Komisijas Regulas (EK) Nr. 1238/95
                  2
                3. panta 2. punkts paredz, ka Kopienas Augu šķirņu biroja (“Birojs”) priekšsēdētājs var atļaut alternatīvus maksu un uzrēķinu maksāšanas veidus, un izveido šo alternatīvo veidu sarakstu. Lai palielinātu elastību un vienkāršotu procesus, ir lietderīgi iekļaut šādu alternatīvo maksājumu veidu sarakstu noteikumos par darba metodēm, ko noteikusi Biroja Administratīvā padome, pamatojoties uz Regulas (EK) Nr. 2100/94 36. panta 1. punkta d) apakšpunktu.

               (2)Regulas (EK) Nr. 1238/95 4. panta 1. punktā ir noteikts datums, kas uzskatāms par maksājuma saņemšanas dienu. Pamatojoties uz pieredzi maksājumu apstrādē, ir jāprecizē, ka pārskaitījuma pilna summa ir jāskaita Biroja bankas kontā, lai nodrošinātu, ka pret Biroju nav neizpildītu saistību.

               (3)Regulas (EK) Nr. 1238/95 5. pantā noteikts, ka personai, kas veikusi maksājumu, ir rakstiski jānorāda savs vārds un maksājuma mērķis. Ja maksājuma mērķi nevar noteikt, Birojs divu mēnešu laikā nosūta atgādinājumu. Lai palielinātu maksājumu apstrādes efektivitāti, šis termiņš būtu jāsamazina no diviem mēnešiem līdz vienam mēnesim.

               (4)Regulas (EK) Nr. 1238/95 7. panta 1. punktā ir noteikta maksa par pieteikuma iesniegšanu. Lai veicinātu Biroja tiešsaistes elektroniskās pieteikumu sistēmas izmantošanu, maksa par pieteikumu iesniegšanu, izmantojot citus līdzekļus, piemēram, papīra formātā, būtu jāpalielina no 650 EUR līdz 800 EUR. Turklāt praktiskā pieredze liecina, ka tiešsaistes elektroniskās lietotnes izmantošana kļūtu efektīvāka, ja to papildinātu ar obligātu Biroja bezpapīra saziņas platformas izmantošanu turpmākai saziņai ar Biroju.

               (5)Saskaņā ar Regulas (EK) Nr. 1238/95 7. panta 7. punktu Birojs ietur 150 EUR no pieteikuma maksas, ja pieteikums nav derīgs saskaņā ar Regulas (EK) Nr. 2100/94 50. pantu. Lai samazinātu administratīvo slogu, būtu jāatmaksā visa pieteikuma maksa.

               (6)Attiecībā uz gada maksu Regulas (EK) Nr. 1238/95 9. panta 4. punktā noteikts, ka Birojs neatmaksā nekādus maksājumus, kas veikti, lai saglabātu spēkā Kopienas augu šķirņu aizsardzību. Pieredze rāda, ka, lai uzlabotu pārredzamību, var paredzēt kompensāciju, ja laikā no maksājuma veikšanas dienas līdz aizsardzības piešķiršanas gadadienai Birojs ir saņēmis aizsardzības atsaukumu.

               (7)Regulas (EK) Nr. 1238/95 I pielikumā ir noteikta maksa par tādas šķirnes tehniskās izskatīšanas organizēšanu un veikšanu, uz kuru attiecas pieteikums par Kopienas augu šķirņu aizsardzības piešķiršanu (“izskatīšanas maksa”).

               (8)Biroja Administratīvā padome ir nolēmusi ievērot 100 % izmaksu atgūšanas principu, lai izskatīšanas birojiem būtu atlīdzināts, pamatojoties uz izskatīšanas vidējām faktiskajām izmaksām.

               (9)Saistībā ar tehnisko izskatīšanu gūtā pieredze rāda, ka izskatīšanas maksas dažās izmaksu grupās laika gaitā var mainīties. Tādēļ Biroja iekasētajām maksām būtu jāatspoguļo to maksu kopējais apjoms pa attiecīgajām izmaksu grupām, kas Birojam jāmaksā izskatīšanas birojiem. Tādēļ Regulas (EK) Nr. 1238/95 I pielikumā noteiktās maksas būtu jāgroza attiecībā uz attiecīgajām izmaksu grupām.

               (10)Tādēļ Regula (EK) Nr. 1238/95 būtu attiecīgi jāgroza.

               (11)Lai Birojs un ieinteresētās personas varētu pielāgoties šiem grozījumiem, šī regula būtu jāpiemēro no 2020. gada 1. aprīļa.

               (12)Šajā regulā paredzētie pasākumi ir saskaņā ar Kopienas Augu šķirņu aizsardzības pastāvīgās komitejas atzinumu,

               IR PIEŅĒMUSI ŠO REGULU.

               1. pants

               Regulu (EK) Nr. 1238/95 groza šādi:

               (1)regulas 3. panta 2. punktu aizstāj ar šādu:

               “2.Biroja priekšsēdētājs var atļaut alternatīvus maksāšanas veidus saskaņā ar darba metožu noteikumiem, ko nosaka atbilstīgi Padomes Regulas (EK) Nr. 2100/94 36. panta 1. punkta d) apakšpunktam.”;

               (2)regulas 4. panta 1. punktu aizstāj ar šādu:

               “1.Par maksu un uzrēķinu saņemšanas dienu uzskata dienu, kad 3. panta 1. punktā minētā pārveduma summa pilnībā ir ieskaitīta Biroja bankas kontā.”;

               (3)regulas 5. panta 2. punktu aizstāj ar šādu:

               “2.Ja Birojs nevar noteikt maksājuma mērķi, tas lūdz, lai persona, kas veikusi maksājumu, par to rakstiski informētu Biroju viena mēneša laikā. Ja minētajā periodā mērķis netiek norādīts, uzskata, ka maksājums nav veikts, un maksājums tiek atmaksāts personai, kas to veikusi.”;

               (4)regulas 7. pantu groza šādi:

               (a)panta 1. punktu aizstāj ar šādu:

               “1.Kopienas augu šķirņu aizsardzības pieteikuma iesniedzējs (“pieteikuma iesniedzējs”) par pieteikuma izskatīšanu maksā 450 EUR, ja pieteikums iesniegts elektroniski, izmantojot tiešsaistes veidlapu, kas sagatavota Biroja tiešsaistes pieteikumu sistēmā.

               Pieteikuma iesniedzējs pieņem Biroja uzturētās drošas elektronisko sakaru platformas lietošanas noteikumus un nosacījumus un izmanto minēto platformu pirmajā daļā minēto pieteikumu un citu dokumentu iesniegšanai, Biroja sūtīto paziņojumu un dokumentu saņemšanai, atbildēm uz šādiem paziņojumiem un citu darbību veikšanai.

               Pieteikuma iesniedzējs par pieteikuma izskatīšanu maksā 800 EUR, ja pieteikums iesniegts, neizmantojot Biroja tiešsaistes pieteikumu sistēmu.”;

               (b)panta 7. punktu aizstāj ar šādu:

               “7.Ja pieteikuma maksa ir saņemta, bet pieteikums saskaņā ar pamatregulas 50. pantu ir nederīgs, Birojs atmaksā pieteikuma maksu, kad pieteikuma iesniedzējam paziņo par pieteikumā konstatētajiem trūkumiem.”;

               (5)regulas 9. panta 4. punktu aizstāj ar šādu:

               “4.Birojs neatmaksā nekādus maksājumus saistībā ar gada maksu, kas samaksāta, lai saglabātu spēkā Kopienas augu šķirņu aizsardzību, ja vien Birojs nav saņēmis Kopienas augu šķirņu aizsardzības atsaukumu laikā no maksājuma dienas līdz aizsardzības piešķiršanas gadadienai, kā norādīts 2. punkta b) apakšpunktā. Aizsardzības atsaukumus, kas saņemti pēc aizsardzības piešķiršanas gadadienas, šādiem maksājumiem neņem vērā.”

               (6)I pielikumu aizstāj ar šīs regulas pielikumu.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               To piemēro no 2020. gada 1. aprīļa.

               Šī regula uzliek saistības kopumā un ir tieši piemērojama visās dalībvalstīs.

               Briselē, 26.11.2019

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 227, 1.9.1994., 1. lpp.

                     (2)

                        Komisijas 1995. gada 31. maija Regula (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam (OV L 121, 1.6.1995., 31. lpp.).

    ---documentbreak---

               PIELIKUMS

               “I PIELIKUMS

               Regulas 8. pantā minētās maksas, kas attiecas uz tehnisko izskatīšanu

               Maksu par tādas šķirnes tehnisko izskatīšanu, uz kuru attiecas 8. pants, nosaka atbilstoši tabulai:

               (EUR)

                        Izmaksu grupa

                        Maksa

                        Lauksaimniecības augu grupa

                        1.

                        Kartupeļi

                        2050

                        2.

                        Eļļas rapši

                        2150

                        3.

                        Stiebrzāles

                        2920

                        4.

                        Pārējās lauksaimniecības augu sugas

                        1900

                        Augļu grupa

                        5.

                        Āboli

                        3665

                        6.

                        Zemenes

                        3400

                        7.

                        Pārējās augļaugu sugas

                        3460

                        Dekoratīvo augu grupa

                        8.

                        Dekoratīvie siltumnīcas augi

                        2425

                        9.

                        Dekoratīvie āra augi

                        2420

                        10.

                        Dekoratīvie siltumnīcā neaudzējamie augi

                        2400

                        11.

                        Dekoratīvie ārā neaudzējamie augi

                        2200

                        12.

                        Īpašie dekoratīvie augi

                        3900

                        Dārzeņu grupa

                        13.

                        Siltumnīcas dārzeņi

                        2920

                        14.

                        Āra dārzeņi

                        2660

               ”


title: KOMISIJAS ĪSTENOŠANAS REGULA (ES) …/.. ar ko groza Īstenošanas regulu (ES) 2017/1152, lai precizētu WLTP testa nosacījumus un nodrošinātu tipa apstiprināšanas datu uzraudzību

text:
               KOMISIJAS ĪSTENOŠANAS REGULA (ES) …/..

               (18.12.2018),

               ar ko groza Īstenošanas regulu (ES) 2017/1152, lai precizētu WLTP testa nosacījumus un nodrošinātu tipa apstiprināšanas datu uzraudzību

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2011. gada 11. maija Regulu (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai
                  1
               , un jo īpaši tās 13. panta 6. punkta trešo daļu,

               tā kā:

               (1)Lai ņemtu vērā jaunā Eiropas testa cikla (NEDC) un jaunās pasaules mērogā saskaņotās vieglo transportlīdzekļu testa procedūras (WLTP) ietvaros noteiktās CO2 emisiju līmeņa atšķirības, ar Komisijas Īstenošanas regulu (ES) 2017/1152
                  2
                attiecībā uz vieglajiem komerciālajiem transportlīdzekļiem ir ieviesta CO2 emisiju vērtību korelācijas metodika.

               (2)Korelācijas metodikai jādod rezultāti, kas nodrošina, ka Regulā (ES) Nr. 510/2011 noteiktās samazināšanas prasības ir salīdzināmas saskaņā ar vecajām un jaunajām testa procedūrām. Tāpēc apstiprinātājām iestādēm un tehniskajiem dienestiem kopā ar ražotājiem būtu jācenšas nodrošināt, ka WLTP un NEDC testus, ko veic šīs regulas nolūkā, veic saskaņā ar testa nosacījumiem, kuri ir salīdzināmi un saskaņoti ar šīs regulas mērķiem.

               (3)Šajā nolūkā jāprecizē daži WLTP testa nosacījumu aspekti, kas būtu jāpiemēro attiecībā uz korelācijām, kas jāveic, lai nodrošinātu WLTP un NEDC CO2 emisiju datu monitoringu transportlīdzekļiem, kas no jauna reģistrēti 2020. gadā. Šie precizējumi jāpiemēro, neskarot procedūru un prasības, kas noteiktas Komisijas Regulā (ES) 2017/1151
                  3
               , un neskarot to tipu apstiprinājumus, kas piešķirti uz minētā pamata.

               (4)Ir arī jānosaka 2020. gada atšķirība starp CO2 emisiju vērtībām, ko ražotāji deklarējuši WLTP tipa apstiprinājuma vajadzībām, un tām, ko mēra saskaņā ar Regulu (ES) 2017/1151. Tāpēc ražotājiem būtu jāaprēķina un jāziņo Komisijai WLTP CO2 vērtības visiem jaunajiem vieglajiem komerciālajiem transportlīdzekļiem, kas reģistrēti 2020. kalendārajā gadā, izmantojot transportlīdzekļu H un L mērījumu vērtības kā ievaddatus interpolācijas metodei.

               (5)Ierobežotam interpolācijas saimju skaitam 2020. gadā būs pieejamas tikai transportlīdzekļa H mērījumu vērtības. Šo saimju skaits būtu rūpīgi jāuzrauga, un vajadzības gadījumā Komisijai būtu jāapsver iespēja iekļaut šīs saimes 2020. gada atsauces datu aprēķinā, ja šādu saimju skaits ievērojami palielināsies salīdzinājumā ar 2018. gada stāvokli.

               (6)Būtu jāuzlabo emisiju testēšanas pārredzamība, un tāpēc dati par WLTP testiem, kā arī par korelācijas rezultātiem būtu jādara pieejami Komisijai. Tas ļaus Komisijai ātri noteikt un risināt jautājumus un iespējamās neatbilstības saistībā ar procedūru īstenošanu. Šā iemesla dēļ ievades datu matrica ir jāaizpilda par katru veikto WLTP testu un pilnībā jānosūta Komisijai kā daļa no korelācijas rīka datu apmaiņas. Lai nodrošinātu konfidencialitāti, ievades datu datne būtu jāšifrē, ņemot vērā tās pārraidi.

               (7)Šajā regulā paredzētie pasākumi ir saskaņā ar Klimata pārmaiņu komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulu (ES) 2017/1152 groza šādi:

               (1)pievieno šādu 6.a pantu:

               "6.a pants
                  WLTP mērījumu rezultātu paziņošana

               1.Ražotāji aprēķina kombinēto CO2 vērtību katram jaunam vieglajam komerciālajam transportlīdzeklim, kas reģistrēts 2020. gadā, saskaņā ar Regulas (ES) 2017/1151 XXI pielikuma 7. apakšpielikuma 3.2.3.2.4. punkta otrajā daļā noteikto formulu, ja MCO2-H un MCO2-L attiecībā uz attiecīgo interpolācijas saimi aizstāj ar vērtībām MCO2,C,5, kas ņemtas no EK tipa apstiprinājuma sertifikāta ieraksta 2.5.1.1.3. (transportlīdzeklis H) un 2.5.1.2.3. un 2.5.1.2.3 (transportlīdzeklis L), kā norādīts paraugā Regulas (ES) 2017/1151 I pielikuma 4. papildinājumā.

               Ja atsevišķa transportlīdzekļa kombinētās CO2 emisijas nosaka, atsaucoties tikai uz transportlīdzekļa H, ražotāji norāda MCO2,C,5 vērtību, kas iegūta no EK tipa apstiprinājuma sertifikāta 2.5.1.1.3. ieraksta (transportlīdzeklis H).

               Ražotājs iesniedz Komisijai šīs CO2 emisiju vērtības, kā arī MCO2,C,5 vērtībām, kas izmantotas aprēķiniem, ne vēlāk kā trīs mēnešus pēc tam, kad Komisija ir paziņojusi, ka ir saņēmusi provizoriskos datus par 2020. gadu, augšupielādējot datus no ražotāja konta Eiropas Vides aģentūras Uzņēmējdarbības datu repozitorijā.

               2.Ja 1. punktā minētie dati nav iesniegti norādītajā termiņā, Komisija izmanto vērtību, kas reģistrēta EK tipa apstiprinājuma sertifikāta 2.5.1.2.3. ierakstā, un uzskata šo vērtību par kombinēto CO2 emisiju 1. punkta nolūkos attiecībā uz visiem jaunajiem reģistrētajiem transportlīdzekļiem interpolācijas saimē, kuriem tika izdots tipa apstiprinājuma sertifikāts, un, attiecīgā gadījumā, attiecībā uz tām saimēm, kurās ir pieejami tikai transportlīdzekļa H mērījumi.

               (2)Regulas I pielikumu groza šādi:

               (a)Iekļauj šādus 2.2.a un 2.2.b punktus:

               "2.2a. WLTP testa nosacījumi

               Lai WLTP testu varētu uzskatīt par būtisku saskaņā ar šīs regulas I pielikuma 2.2. punktu un lai noteiktu 2.4. punktā minētos ievaddatus, piemēro Regulas (EK) 2017/1151 XXI pielikumā paredzētos testa nosacījumus ar šādu precizējumu:

               (a)WLTP testa rezultātu korekcija attiecībā uz CO2 emisiju masu saskaņā ar Regulas (ES) 2017/1151 XXI pielikuma 6. apakšpielikuma 2. papildinājumu attiecas uz visiem šādiem testa rezultātiem neatkarīgi no minētā papildinājuma 3.4.4. punkta a) apakšpunkta noteikumiem;

               (b)Neskarot Regulas (ES) 2017/1151 prasības, ja testa transportlīdzeklis ir aprīkots ar tehnoloģijām, kas ietekmē tā CO2 veiktspēju, tostarp, bet ne tikai tās, uz kurām atsaucas ievades datu matricas 42.–50. ierakstā, kas noteiktas 2.4. punktā, un kuras ir paredzēts izmantot testa laikā, tehnoloģijām ir jādarbojas transportlīdzekļa testa laikā neatkarīgi no izmantotās testa procedūras, t. i., NEDC vai WLTP;

               (c)Ja testa transportlīdzeklis ir aprīkots ar automātisko pārnesumkārbu, izmanto to pašu režīmu, ko var izvēlēties vadītājs, neatkarīgi no piemērotās testa procedūras. Ja WLTP testos saskaņā ar Regulas (ES) 2017/1151 XXI pielikuma 8. apakšpielikuma 6. papildinājuma 1.2. punkta c) apakšpunktu WLTP testā izmanto labāko un sliktāko režīmu, korelācijas rīka, kā arī jebkura NEDC fiziskā testa veikšanai izmanto sliktāko režīmu;

               (d)Ja testa transportlīdzeklis ir aprīkots ar manuālo transmisiju, termins nmin_drive_set ir tāds, kā noteikts Regulas (ES) 2017/1151 XXI pielikuma 2. apakšpielikuma 2. punkta k) apakšpunkta 3. daļā noteiktajā formulā.

               Ar apstiprinātājas iestādes vai attiecīgā gadījumā tehniskā dienesta apstiprinājumu ražotājs var aprēķināt pārnesumu pārslēgšanas punktus atšķirīgi, ja tas ir pamatoti, ņemot vērā transportlīdzekļa vadāmību, un ka jaudas papildu drošības rezerve, ko piemēro saskaņā ar Regulas (ES) 2017/1151 XXI pielikuma 2. apakšpielikuma 3.4. punktu, nepārsniedz 20 %.

               Nosacījumus, kas minēti a) līdz d) apakšpunktā, piemēro saskaņā ar šo regulu veiktās korelācijas nolūkā, un tie neskar Regulā (ES) 2017/1151 paredzētos noteikumus un tipa apstiprinājumus, kas piešķirti saskaņā ar minēto regulu.

               2.2bWLTP testa nosacījumu piemērojamība

               Precizējumi, kas minēti 2.2.a punkta a) līdz d) apakšpunktā, attiecas uz:

               (a)jauniem transportlīdzekļu tipiem no šīs regulas spēkā stāšanās dienas;

               (b)Attiecībā uz esošajiem transportlīdzekļu tipiem ražotāji attiecībā uz tādiem transportlīdzekļu tipiem, kas laisti tirgū 2020. gadā, iesniedz apstiprinātājai iestādei pierādījumus, uz kuru pamata apstiprinātāja iestāde apstiprina, vai WLTP apstiprināšanas testos ir izpildīti 2.2.a punkta a) līdz d) apakšpunktā minētie WLTP testa nosacījumi.

               Apstiprinājumā norāda interpolācijas saimes identifikatoru un apstiprinājumu attiecībā uz katru no a) līdz d) apakšpunktā minētajiem testa nosacījumiem. Apstiprinātāja iestāde izdod apstiprinājumu ražotājam un nodrošina, ka apstiprinājums tiek reģistrēts un to var bez kavēšanās darīt pieejamu pēc Komisijas pieprasījuma.

               Ja apstiprinātāja iestāde nevar apstiprināt, ka viens vai vairāki minētie testa nosacījumi ir izpildīti, ražotājs nodrošina, ka attiecīgā interpolācijas saime veic jaunu WLTP testu vai attiecīgā gadījumā testu sēriju saskaņā ar Regulas (ES) 2017/1151 XXI pielikuma 6. apakšpielikumu, piemērojot testa nosacījumus, kas izklāstīti 2.2.a punkta a) līdz d) apakšpunktā, ietverot jaunu korelāciju saskaņā ar šo regulu.

               Ja nav izpildīts 2.2.a punkta a) apakšpunktā minētais testa nosacījums, ražotājs drīkst koriģēt šo vērtību ievadmatricā bez nepieciešamības veikt jaunu WLTP testu.

               Apstiprinātāja iestāde vai, attiecīgā gadījumā, izraudzītais tehniskais dienests saskaņā ar I pielikuma 5. punktu reģistrē atkārtotas testēšanas vai korekcijas rezultātus un korelāciju un pilnīgu korelācijas datni, kas balstīta uz datu atkārtotu testēšanu, nosūta Komisijai saskaņā ar 3.1.1.2. punktu vēlākais līdz 2021. gada 30. aprīlim."

               (b)pielikuma 2.4. punktu groza šādi:

               i)pirmajai rindkopai pievieno šādu teikumu:

               "Ievades datu matricu aizpilda par katru veikto WLTP testu."

               ii) 1. tabulu groza šādi:

               –tekstu slejas "Piezīmes" 56. ieraksta laukā aizstāj ar šādu:

               "Masīvs: OBD un šasijas dinamometra dati, 1 Hz OBD un 10 Hz šasijas dinamometram, izšķirtspēja 0,1 km/h."

               –tekstu slejas "Piezīmes" 57. ieraksta laukā aizstāj ar šādu:

               –"Masīvs: 1Hz. Teorētiskais aprēķinātais pārnesums, kas jānodrošina transportlīdzeklim H un L (attiecīgā gadījumā)

               –tekstu slejas "Piezīmes" 61. ieraksta laukā aizstāj ar šādu:

               "Masīvs: 1 Hz (paraugu ņemšanas frekvence 20 Hz), 0,1A izšķirtspēja, ārēja mērīšanas ierīce, kas sinhronizēta ar šasijas dinamometru."

               –Tabulas 67. ierakstu aizstāj ar šādu:

                        67.

                        Ki reģeneratīvais koeficients

                        piereizināmais/pieskaitāmais

                        transportlīdzekļi H un L

                        -

                        Regulas (ES) 2017/1151 XXI pielikuma 6. apakšpielikuma 1. papildinājums

                        Transportlīdzekļiem bez periodiski reģenerējošās sistēmas šī vērtība ir 1.

               –pievieno šādus jaunus ierakstus:

                        69.

                        Degvielas zemākā siltumspēja

                        kWh/l

                        Regulas (ES) 2017/1151 XXI pielikuma 6. apakšpielikuma 2. papildinājums

                        Vērtība saskaņā ar A6.App2/1 tabulu Regulā (ES) 2017/1151.

                        70.

                        Degvielas patēriņš transportlīdzekļa H un L WLTP testā

                        l/100km

                        Regulas (ES) 2017/1151 XXI pielikuma 7. apakšpielikuma 6. punkts

                        Nelīdzsvarots 1. tipa testa degvielas patēriņš

                        71.

                        REESS nominālais spriegums

                        V

                        Saskaņā ar DIN EN 60050-482

                        Zemsprieguma akumulatoram kā aprakstīts Regulas (ES) 2017/1151 XXI pielikuma 6. apakšpielikuma 2. papildinājumā

                        72.

                        ATCT saimes korekcijas koeficients

                        -

                        Regulas (ES) 2017/1151 XXI pielikuma 6.a apakšpielikums

                        ATCT saimes korekcijas koeficients (korekcija 14 °C)

                        73.

                        WLTP testa ātruma un attāluma korekcija

                        -

                        Regula (ES) 2017/1151

                        Vai ir veikta korekcija?

                        0 = Nē | 1 = Jā

                        74.

                        WLTP testa RCB korekcija

                        -

                        Regulas (ES) 2017/1151 XXI pielikuma 6. apakšpielikuma 2. papildinājums

                        Vai ir veikta korekcija?

                        0 = Nē | 1 = Jā

                        75.

                        WLTP testu skaits

                        1, 2 vai 3

                        Norādīt, vai testu dati iegūti no pirmā, otrā vai trešā WLTP testa

                        76.

                        WLTP deklarētā vērtība transportlīdzeklim H un L

                        g/km

                        Ražotāja deklarācija

                        Deklarētā WLTP transportlīdzekļu H un L vērtība. Vērtībai jāietver visas korekcijas (attiecīgā gadījumā).

                        77.

                        WLTP CO2 vērtība koriģēta transportlīdzeklim H un/vai L

                        g/km

                        MCO2,C,5 vērtības no Regulas (ES) 2017/1151 I pielikuma 4. papildinājuma

                        Kombinētās izmērītās CO2 emisijas transportlīdzeklim H un L pēc visu piemērojamo korekciju veikšanas. Ja ir veikti 2 un 3 WLTP testi, iesniedz visus izmērītos rezultātus.

                        78.

                        WLTP atkārtota testēšana

                        -

                        I pielikuma 2.2.b punkta b) apakšpunkts

                        Norādīt, kuri testa nosacījumi, kas minēti I pielikuma 2.2.a punkta a) līdz d) apakšpunktā, tika atkārtoti testēti

               (c)3.1.1.1. punktu groza šādi:

               i)svītro a) apakšpunktu;

               ii)punkta c) apakšpunkta iii) punktu aizstāj ar šādu:

               "iii)
                     ievaddati, kas norādīti 2.4. punktā;

               iii)pievieno šādu daļu:

               "Kopsavilkuma datni, kas minēta c) apakšpunktā, šifrē, lai nodrošinātu konfidencialitāti."

               (d)punkta 3.1.1.2. punktu aizstāj ar šādu:

               "3.1.1.2. Pilnīga korelācijas datne

               Ja oriģinālais korelācijas izvaddatu ziņojums ir izdots saskaņā ar 3.1.1.1. punktu, tipa apstiprinātāja iestāde vai attiecīgā gadījumā izraudzītais tehniskais dienests Komisijas serverī, no kura tiek saņemta atbilde, augšupielādē 3.1.1.1. punkta c) apakšpunktā minēto kopsavilkuma datni (kopijas attiecīgajiem Komisijas dienestiem), ietverot pēc nejaušības principa ģenerētu veselu skaitli no 0 līdz 99, kopsavilkuma datnes jaucējkodu, kas nepārprotami savieno šo numuru ar sākotnējo rezultātu ziņojumu, ko elektroniski parakstījis Komisijas serveris.

               Tipa apstiprinātāja iestāde vai attiecīgā gadījumā izraudzītais tehniskais dienests izveido pilnīgu korelācijas datni, kurā ietver 3.1.1.1. punktā minēto oriģinālo korelācijas izvaddatu ziņojumu un Komisijas servera atbildi. Datni kā testa ziņojumu glabā tipa apstiprinātāja iestāde saskaņā ar Direktīvas 2007/46/EK VIII pielikumu.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Regulas 1. panta 2. punkta c) un d) apakšpunktu piemēro no 2019. gada 1. februāra.

               Šī regula uzliek saistības kopumā un ir tieši piemērojama visās dalībvalstīs.

               Briselē, 18.12.2018

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 145, 31.5.2011., 1. lpp.

                     (2)

                        Komisijas Īstenošanas regula (ES) 2017/1152, ar ko nosaka to korelācijas parametru noteikšanas metodiku, kas vajadzīgi, lai atspoguļotu izmaiņas reglamentētajā testēšanas procedūrā attiecībā uz vieglajiem komerciālajiem transportlīdzekļiem, un groza Īstenošanas regulu (ES) Nr. 293/2012 (OV L 174, 7.7.2017., 644. lpp.).

                     (3)

                        Komisijas 2017. gada 1. jūnija Regula (ES) 2017/1151, ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).


title: KOMISIJAS ĪSTENOŠANAS REGULA (ES) …/.. ar ko groza Īstenošanas regulu (ES) 2016/1141, lai atjauninātu sarakstu ar invazīvajām svešzemju sugām, kas rada bažas Savienībai

text:
               KOMISIJAS ĪSTENOŠANAS REGULA (ES) …/..

               (25.7.2019),

               ar ko groza Īstenošanas regulu (ES) 2016/1141, lai atjauninātu sarakstu ar invazīvajām svešzemju sugām, kas rada bažas Savienībai

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2014. gada 22. oktobra Regulu (ES) Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību
                  1
                un jo īpaši tās 4. panta 1. un 2. punktu,

               tā kā:

               (1)Komisijas Īstenošanas regula (ES) 2016/1141
                  2
                izveido sarakstu, kurā uzskaitītas invazīvās svešzemju sugas, kas rada bažas Savienībai (“Savienības saraksts”), un kuru pienākas pēc vajadzības atjaunināt saskaņā ar Regulas (ES) Nr. 1143/2014 4. panta 2. punktu.

               (2)Pamatodamās uz pieejamajiem pierādījumiem un riska novērtējumu, kas veikts saskaņā ar Regulas (ES) Nr. 1143/2014 5. panta 1. punktu, Komisija ir secinājusi, ka visi minētās regulas 4. panta 3. punkta kritēriji ir izpildīti attiecībā uz šādām invazīvajām svešzemju sugām: Acacia saligna (Labill.) H.L.Wendl. (Acacia cyanophylla Lindl.), Acridotheres tristis Linnaeus, 1766, Ailanthus altissima (Mill.) Swingle, Andropogon virginicus L., Arthurdendyus triangulatus (Dendy, 1894) Jones & Gerard (1999), Cardiospermum grandiflorum Sw., Cortaderia jubata (Lemoine ex Carrière) Stapf, Ehrharta calycina Sm., Gymnocoronis spilanthoides (D.Don ex Hook. & Arn.) DC., Humulus scandens (Lour.) Merr., Lepomis gibbosus Linnaeus, 1758, Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech), Lygodium japonicum (Thunb.) Sw., Plotosus lineatus (Thunberg, 1787), Prosopis juliflora (Sw.) DC., Salvinia molesta D.S. Mitch. (Salvinia adnata Desv.), Triadica sebifera (L.) Small (Sapium sebiferum (L.) Roxb.).

               (3)Komisija ir secinājusi, ka visu šo invazīvo svešzemju sugu gadījumā ir pienācīgi ņemti vērā visi Regulas (ES) Nr. 1143/2014 4. panta 6. punktā nosauktie elementi.

               (4)Kopš Īstenošanas regulas (ES) 2016/1141 pieņemšanas ir atjaunināti dažu Savienības sarakstā minēto sugu zinātniskie nosaukumi. Tāpēc Īstenošanas regula (ES) 2016/1141 būtu attiecīgi jāgroza.

               (5)Kopš Īstenošanas regulas (ES) 2016/1141 pieņemšanas ir atjaunināti Padomes Regulā (EEK) Nr. 2658/87
                  3
                noteiktie KN kodi. Tāpēc Īstenošanas regula (ES) 2016/1141 būtu attiecīgi jāgroza.

               (6)Šajā regulā paredzētie pasākumi ir saskaņā ar Invazīvo svešzemju sugu komitejas atzinumu,

               IR PIEŅĒMUSI ŠO REGULU.

               1. pants

               Īstenošanas regulas (ES) 2016/1141 pielikumu groza saskaņā ar šīs regulas pielikumu.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 25.7.2019

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 317, 4.11.2014., 35. lpp.

                     (2)

                        Komisijas 2016. gada 13. jūlija Īstenošanas regula (ES) 2016/1141, ar ko atbilstīgi Eiropas Parlamenta un Padomes Regulai (ES) Nr. 1143/2014 pieņem sarakstu ar invazīvajām svešzemju sugām, kas rada bažas Savienībai (OV L 189, 14.7.2016., 4. lpp.).

                     (3)

                        Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

    ---documentbreak---

               PIELIKUMS

               Īstenošanas regulas (ES) 2016/1141 pielikumu groza šādi:

               (1)tabulā, kurā uzskaitītas invazīvās svešzemju sugas, kas rada bažas Savienībai, iekļauj šādas sugas (alfabētiskā secībā):

                        Suga

                        (i)

                        KN kods (dzīvi īpatņi)

                        (ii)

                        KN kods (daļas, kas spēj vairoties)

                        (iii)

                        Saistīto preču kategorijas

                        (iv)

                        "Acacia saligna (Labill.) H.L.Wendl. (Acacia cyanophylla Lindl.)

                        ex 0602 90 47

                        ex 1209 99 99 (sēklas)

                        Acridotheres tristis Linnaeus, 1766

                        ex 0106 39 80

                        ex 0407 19 90 (apaugļotas olas inkubācijai)

                        Ailanthus altissima (Mill.) Swingle

                        ex 0602 90 48

                        ex 1209 99 99 (sēklas)

                        Andropogon virginicus L.

                        ex 0602 90 50

                        ex 1209 99 99 (sēklas)

                        (13)

                        Arthurdendyus triangulatus (Dendy, 1894) Jones & Gerard (1999)

                        ex 0106 90 00

                        -

                        (5)

                        Cardiospermum grandiflorum Sw.

                        ex 0602 90 50

                        ex 1209 99 99 (sēklas)

                        Cortaderia jubata (Lemoine ex Carrière) Stapf

                        ex 0602 90 50

                        ex 1209 99 99 (sēklas)

                        Ehrharta calycina Sm.

                        ex 0602 90 50

                        ex 1209 99 99 (sēklas)

                        (13)

                        Gymnocoronis spilanthoides (D.Don ex Hook. & Arn.) DC.

                        ex 0602 90 50

                        ex 1209 99 99 (sēklas)

                        Humulus scandens (Lour.) Merr.

                        ex 0602 90 50

                        ex 1209 99 99 (sēklas)

                        Lepomis gibbosus Linnaeus, 1758

                        ex 0301 99 17

                        ex 0511 91 90 (apaugļoti zivju ikri inkubācijai)

                        (1), (2), (3), (4)

                        Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech)

                        ex 0602 90 50

                        ex 1209 99 99 (sēklas)

                        (13)

                        Lygodium japonicum (Thunb.) Sw.

                        ex 0602 90 50

                        ex 1209 99 99 (sēklas)

                        (5)

                        Plotosus lineatus (Thunberg, 1787)

                        ex 0301 19 00; ex 0301 99 85

                        ex 0511 91 90 (apaugļoti zivju ikri inkubācijai)

                        Prosopis juliflora (Sw.) DC.

                        ex 0602 90 47

                        ex 1209 99 99 (sēklas)

                        Salvinia molesta D.S. Mitch. (Salvinia adnata Desv.)

                        ex 0602 90 50

                        -

                        Triadica sebifera (L.) Small (Sapium sebiferum (L.) Roxb.)

                        ex 0602 90 48

                        ex 1209 99 99 (sēklas)"

               (2)tabulā, kurā uzskaitītas invazīvās svešzemju sugas, kas rada bažas Savienībai, "Orconectes limosus Rafinesque, 1817" aizstāj ar "Orconectes limosus Rafinesque, 1817 (Faxonius limosus Rafinesque, 1817)";

               (3)tabulā, kurā uzskaitītas invazīvās svešzemju sugas, kas rada bažas Savienībai, "Orconectes virilis Hagen, 1870" aizstāj ar "Orconectes virilis Hagen, 1870 (Faxonius virilis Hagen, 1870)";

               (4)tabulā, kurā uzskaitītas invazīvās svešzemju sugas, kas rada bažas Savienībai, "Procambarus fallax (Hagen, 1870) f. virginalis" aizstāj ar "Procambarus fallax (Hagen, 1870) f. virginalis (Procambarus virginalis Lyko, 2017)";

               (5)tabulā, kurā uzskaitītas invazīvās svešzemju sugas, kas rada bažas Savienībai, Eichhornia crassipes (Martius) Solms KN kodu (daļas, kas spēj vairoties) "ex 1209 30 00" aizstāj ar KN kodu "ex 1209 99 99";

               (6)piezīmēs par tabulas iv) slejas 2. punktu "0301 93 00: karpas (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus)" aizstāj ar "0301 93 00: karpas (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.)";

               (7)piezīmēs par tabulas iv) slejas 6. punktu "1211 90 86: citi augi vai augu daļas (ieskaitot sēklas un augļus), ko izmanto galvenokārt parfimērijā, farmācijā vai insekticīdu un fungicīdu pagatavošanai un tamlīdzīgiem mērķiem, svaigi vai žāvēti, arī sagriezti, sagrūsti vai saberzti pulverī” aizstāj ar "ex 1211 90 86: svaigas sēklas, nesagrieztas, nesagrūstas un nesaberztas pulverī”;

               (8)piezīmēs par tabulas iv) sleju pievieno šādu punktu:
                  "(13) ex 1213: siens".


title: Komisijas Īstenošanas regula (ES) 2019/1746 (2019. gada 1. oktobris), ar kuru groza Īstenošanas regulu (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai (Dokuments attiecas uz EEZ)

text:
                  22.10.2019

                  LV

                  Eiropas Savienības Oficiālais Vēstnesis

                  L 268/6

         KOMISIJAS ĪSTENOŠANAS REGULA (ES) 2019/1746
         (2019. gada 1. oktobris),
         ar kuru groza Īstenošanas regulu (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 223. panta 3. punktu,
         tā kā:

                     (1)

                     Komisijas Īstenošanas regula (ES) 2017/1185 (2) paredz noteikumus par to, kā Regulas (ES) Nr. 1307/2013 un (ES) Nr. 1308/2013 piemēro attiecībā uz dalībvalstu pienākumiem paziņot Komisijai relevantu informāciju un dokumentus.

                     (2)

                     2016. gada 7. jūnija Rezolūcijā par negodīgu tirdzniecības praksi pārtikas piegādes ķēdē (3) Eiropas Parlaments aicināja visas pārtikas piegādes ķēdes pārvaldībā ieinteresētās personas palielināt visas pārtikas piegādes ķēdes pārredzamību un uzlabot piegādes ķēdes pārredzamību un informācijas nodrošināšanu tajā, un stiprināt struktūras un tirgus informācijas instrumentus, kuru mērķis ir sagādāt lauksaimniekiem un ražotāju organizācijām pareizus un savlaicīgus tirgus datus.

                     (3)

                     2016. gada decembrī Padome 2016. gada 12. decembra secinājumos par lauksaimnieku pozīcijas stiprināšanu pārtikas aprites ķēdē un negodīgas komercprakses novēršanu aicināja Komisiju pievērsties jautājumam par pārredzamības trūkumu un informācijas asimetriju pārtikas piegādes ķēdē.

                     (4)

                     2019. gada aprīlī tika pieņemta Eiropas Parlamenta un Padomes Direktīva (ES) 2019/633 (4), un pēc tam Eiropas Parlaments, Padome un Komisija 2019. gada 22. martā nāca klajā ar kopīgu paziņojumu (5), kurā aicināja/rosināja Komisiju palielināt lauksaimniecības un pārtikas tirgus pārredzamību Savienības līmenī, arī uzlabojot tādu statistikas datu vākšanu, kas vajadzīgi, lai analizētu cenu veidošanas mehānismus lauksaimniecības un pārtikas piegādes ķēdē, ar mērķi palīdzēt ekonomikas dalībniekiem un publiskajām iestādēm izdarīt apzinātāku izvēli un uzlabot ekonomikas dalībnieku izpratni par tirgus norisēm.

                     (5)

                     Turklāt 2016. gada janvārī Komisija izveidoja Lauksaimniecības tirgu jautājumu darba grupu, kas ir neatkarīga ekspertu grupa, kurai uzdots sniegt ieteikumus par to, kā uzlabot ražotāju stāvokli lauksaimniecības un pārtikas piegādes ķēdē. Šajā sakarā tā ieteica tirgus pārredzamību palielināt, ieviešot vai uzlabojot jau esošo ziņošanu par cenām, īpaši gaļas, augļu un dārzeņu un piena nozarē, lai tādējādi veicinātu faktiskus konkurences apstākļus visā ķēdē. Turklāt tā ieteica savāktos datus izplatīt pienācīgi agregētā veidā.

                     (6)

                     2017. gadā notika atklāta sabiedriskā apspriešana, un 2018. gadā dalībvalstīm, ieinteresētajām personām un patērētājiem tika nosūtītas īpašas anketas. 2018. un 2019. gadā tika organizēti vairāki specializēti darbsemināri un konferences ar ieinteresētajām personām un dalībvalstu ekspertu grupu un pilsoniskā dialoga grupu sanāksmes tirgus pārredzamības jautājumos.

                     (7)

                     Saskaņā ar Īstenošanas regulu (ES) 2017/1185 dalībvalstīm jau ir obligāti jāpaziņo cenu, ražošanas un tirgus informācija, bet tikai saistībā ar ražošanas cenām.

                     (8)

                     Tāpēc situācija ir šāda: no vienas puses, Savienība patlaban salīdzinoši augstā līmenī nodrošina publiski pieejamu informāciju par ražotāju cenām un patēriņa cenām, kuru sniedz dalībvalstu statistikas biroji, tomēr, no otras puses, sabiedrībai ir pieejams ļoti maz informācijas par cenām visā lauksaimniecības un pārtikas piegādes ķēdē. Paplašinātai ziņošanai par cenām šis informācijas trūkums būtu jānovērš, jo īpaši gadījumos, kad pārtikas piegādes ķēdes ir sarežģītas. Ja, paplašinot datu vākšanu un izplatīšanu, tiktu uzraudzīta cenu pārnese visā ķēdē, tirgus dalībnieki varētu labāk izprast piegādes ķēdes darbību, un tādā veidā uzlabotos tās vispārējā darbība un ekonomiskā efektivitāte, jo īpaši attiecībā uz vājākiem ekonomikas dalībniekiem, kuri nevar viegli piekļūt privātai cenu informācijai.

                     (9)

                     Patlaban paziņotās cenas ir cenas, par kādām ekonomikas dalībnieki pārdod produkciju pirmajā lauksaimniecības un pārtikas piegādes ķēdes posmā. Lai uzraudzītu cenu pārnesi visā ķēdē, dati par cenām būs jāvāc no dažādiem ekonomikas dalībniekiem visā ķēdē (piemēram, no vairumtirgotājiem, tirgotājiem, pārtikas ražotājiem un mazumtirgotājiem), jo īpaši tas attiecas uz piegādes ķēdēm ar ļoti diferencētiem posmiem un produktiem.

                     (10)

                     Ja būtu jāziņo tikai par reprezentatīvām cenām (tādām kā cenas, kas uzzinātas galvenajos tirgos un no nozīmīgiem ekonomikas dalībniekiem), dalībvalstis varētu panākt izmakslietderīgu pieeju ziņošanā, un mazo un vidējo uzņēmumu administratīvo slogu varētu samazināt līdz minimumam. Saskaņā ar pašreizējo praksi dalībvalstīm būtu jāapraksta reprezentatīvo cenu noteikšanas metodika. Lai nodrošinātu pēc iespējas labāku datu salīdzināmību starp dalībvalstīm, tām būtu jācenšas arī tuvināt metodikas.

                     (11)

                     Lai piedāvātu laika un izmaksu ziņā lietderīgu ziņošanas mehānismu, Komisijai pastāvošā informācijas sistēma būtu jādara pieejama ekonomikas dalībniekiem, kuri tad varētu dalībvalstu pārraudzībā informāciju Komisijai paziņot tieši. Dalībvalstīm būtu jāinformē Komisija par to, ka šo pienākumu paziņot informāciju tās deleģējušas ekonomikas dalībniekiem.

                     (12)

                     Lai dalītos ar paraugpraksi, attīstītu sinerģijas un veicinātu vienotu izpratni par tirgus dinamiku lauksaimniecības un pārtikas piegādes ķēdē, Komisijai būtu jāorganizē regulāras sanāksmes ar dalībvalstīm un ieinteresētajām personām. Turklāt Komisijai būtu jāsniedz dalībvalstīm un ieinteresētajām personām informācija par regulas piemērošanu.

                     (13)

                     Tāpēc Īstenošanas regula (ES) 2017/1185 būtu attiecīgi jāgroza.

                     (14)

                     Ir lietderīgi noteikt tādu šīs regulas piemērošanas datumu, kas dotu dalībvalstīm iespēju pielāgoties jaunajiem ziņošanas pienākumiem.

                     (15)

                     Lauksaimniecības tirgu kopīgās organizācijas pārvaldības komiteja atzinumu tās priekšsēdētāja noteiktajā termiņā nav sniegusi,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) 2017/1185
            Īstenošanas regulu (ES) 2017/1185 groza šādi:

                        1)

                        regulas 1. panta 1. punktam pievieno šādu daļu:
                        “Tādu paziņojumu gadījumā, ko sniedz atbilstīgi Regulai (ES) Nr. 1308/2013 un uz minētās regulas pamata pieņemtajiem tiesību aktiem, informācijas tehnoloģijā balstītā sistēma, kura minēta šā punkta pirmajā daļā, attiecīgā gadījumā ir pieejama arī ekonomikas dalībniekiem un trešām valstīm.”;

                        2)

                        regulas 5. pantu aizstāj ar šādu:

                           “5. pants

                           Noklusējuma paziņojums
                           Ja vien 1. pantā minētajos aktos nav paredzēts citādi, gadījumos, kad dalībvalstis un attiecīgā gadījumā trešās valstis vai ekonomikas dalībnieki prasīto informāciju vai dokumentus noteiktajā termiņā Komisijai nav paziņojuši (“nulles paziņojums”), uzskata, ka tie ir paziņojuši:

                                       a)

                                       kvantitatīvas informācijas gadījumā – vērtību, kas vienāda ar nulli;

                                       b)

                                       kvalitatīvas informācijas gadījumā – situāciju “nav nekā ziņojama”.”;

                        3)

                        II nodaļas virsrakstu aizstāj ar šādu:
                        “CENU, RAŽOŠANAS, TIRGUS INFORMĀCIJAS UN STARPTAUTISKOS NOLĪGUMOS PRASĪTĀS INFORMĀCIJAS PAZIŅOŠANA UN KOORDINĒŠANA”;

                        4)

                        regulas 7. panta 2. punktu aizstāj ar šādu:

                           “2.   Dalībvalstis un attiecīgā gadījumā trešās valstis un ekonomikas dalībnieki paziņo Komisijai visu svarīgo jauno informāciju, kas varētu būtiski mainīt jau paziņotu informāciju.”;

                        5)

                        regulas 8. pantu aizstāj ar šādu:

                           “8. pants

                           Papildu informācija
                           Dalībvalstis un attiecīgā gadījumā trešās valstis un ekonomikas dalībnieki, izmantojot 1. pantā minēto informācijas sistēmu, var paziņot Komisijai informāciju, kas papildina I, II un III pielikumā prasīto, ja attiecīgās dalībvalstis un attiecīgā gadījumā trešās valstis un ekonomikas dalībnieki šādu informāciju uzskata par relevantu. Šādus paziņojumus sniedz, izmantojot veidlapu, kuru Komisija darījusi pieejamu informācijas sistēmā.”;

                        6)

                        regulas 9. pantu groza šādi:

                                    a)

                                    regulas 9. panta virsrakstu aizstāj ar šādu:
                                    “Cenas un daudzuma definēšana”;

                                    b)

                                    panta 1. punktu aizstāj ar šādu:

                                       “1.   Attiecībā uz katru šajā iedaļā prasīto cenas un daudzuma paziņojumu dalībvalstis paziņo avotu un metodiku, kas izmantota, lai noteiktu sniegto informāciju. Šādos paziņojumos iekļauj informāciju par reprezentatīvajiem tirgiem, ko noteikušas dalībvalstis, un saistītos svēruma koeficientus.”;

                                    c)

                                    iekļauj šādu 1.a punktu:

                                       “1.a   Attiecībā uz katru šajā iedaļā prasīto cenas un daudzuma paziņojumu dalībvalstis drīkst cenu un daudzumu tiešu pārsūtīšanu 1. pantā minētajai Komisijas informācijas sistēmai deleģēt ekonomikas dalībniekiem. Dalībvalstis informē Komisiju par to ekonomikas dalībnieku identitāti, uz kuriem šāda deleģēšana attiecināta.”;

                        7)

                        regulas 10., 11. un 12. pantu aizstāj ar šādiem:

                           “10. pants

                           Ziņošana par cenām oficiālajā valūtā
                           Ja vien I, II un III pielikumā nav noteikts citādi, dalībvalstis un attiecīgā gadījumā ekonomikas dalībnieki sniedz informāciju par cenām oficiālajā valūtā bez PVN.

                           11. pants
                           Iknedēļas cenu paziņošana
                           Ja vien I pielikumā nav noteikts citādi, dalībvalstis un attiecīgā gadījumā ekonomikas dalībnieki katru trešdienu ne vēlāk kā plkst. 12.00 (pēc Briseles laika) paziņo Komisijai minētajā pielikumā norādīto iknedēļas cenu informāciju par iepriekšējo nedēļu.

                           12. pants
                           Cenu, ražošanas un tirgus informācijas paziņošana, ko neveic katru nedēļu
                           Dalībvalstis un attiecīgā gadījumā ekonomikas dalībnieki noteiktajos termiņos paziņo Komisijai:

                                       a)

                                       II pielikumā minēto cenu informāciju, ko nesniedz katru nedēļu;

                                       b)

                                       III pielikumā minēto ražošanas un tirgus informāciju.”;

                        8)

                        I, II un III pielikumu aizstāj ar šīs regulas pielikuma tekstu.

            2. pants
            Stāšanās spēkā un piemērošana
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 1. oktobrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 347, 20.12.2013., 671. lpp.

            (2)  Komisijas 2017. gada 20. aprīļa Īstenošanas regula (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (OV L 171, 4.7.2017., 113. lpp.).

            (3)  OV C 86, 6.3.2018., 49. lpp.

            (4)  Eiropas Parlamenta un Padomes 2019. gada 17. aprīļa Direktīva (ES) 2019/633 par negodīgu tirdzniecības praksi starpuzņēmumu attiecībās lauksaimniecības un pārtikas piegādes ķēdē (OV L 111, 25.4.2019., 59. lpp.).

            (5)  ST 7607 2019 ADD 1 REV 1, 22.3.2019., 1. lpp.

            I PIELIKUMS

               Prasības, kas saistītas ar 11. pantā minētajiem iknedēļas cenu paziņojumiem

            Ja vien nav norādīts citādi, attiecīgās dalībvalstis ir dalībvalstis, kurās saražo vai izmanto vairāk nekā 2 % no Savienības attiecīgās kopējās produkcijas vai kopējā izmantojuma.
            1.   Labība

               Paziņojuma saturs: attiecībā uz katru labības veidu un labības kvalitātes klasi, ko uzskata par Savienības tirgum relevantu, – reprezentatīvās tirgus cenas, izteiktas par tonnu produkta.

               Attiecīgās dalībvalstis: visas dalībvalstis.

               Citas prasības: saistībā ar cenām attiecīgā gadījumā norāda katra produkta kvalitātes īpašības, kotēšanas vietu un tirdzniecības posmu.
            2.   Rīsi

               Paziņojuma saturs: attiecībā uz katru rīsu šķirni, ko uzskata par Savienības tirgum relevantu, – reprezentatīvās tirgus cenas, izteiktas par tonnu produkta.

               Attiecīgās dalībvalstis: dalībvalstis, kurās ražo rīsus, un dalībvalstis, kurās ir rīsu slīpēšanas rūpniecība.

               Citas prasības: saistībā ar cenām attiecīgā gadījumā norāda katra produkta apstrādes stadiju, kotēšanas vietu un tirdzniecības posmu.
            3.   Eļļas augu sēklas

               Paziņojuma saturs: rapšu sēklu, saulespuķu sēklu, sojas pupu, rapšu sēklu miltu, saulespuķu sēklu miltu, sojas miltu, neapstrādātas rapšu eļļas, neapstrādātas saulespuķu eļļas un neapstrādātas sojas eļļas reprezentatīvās cenas.

               Attiecīgās dalībvalstis: dalībvalstis, kurās attiecīgā kultūrauga aizņemtā platība ir vismaz 10 000 hektāru gadā. Miltu un eļļas cenu paziņojumu gadījumā – dalībvalstis, kurās pārstrādā vairāk nekā 200 000 tonnu attiecīgā eļļas auga sēklu.
            4.   Olīveļļa

               Paziņojuma saturs: Regulas (ES) Nr. 1308/2013 VII pielikuma VIII daļā uzskaitīto olīveļļas kategoriju vidējās cenas, kas reģistrētas galvenajos reprezentatīvajos tirgos, un valsts svērtās vidējās cenas, izteiktas par 100 kg produkta.

               Attiecīgās dalībvalstis: dalībvalstis, kurās gada periodā no 1. oktobra līdz 30. septembrim saražo vairāk nekā 20 000 tonnu olīveļļas.

               Citas prasības: cenas ir nefasētas olīveļļas cenas; neapstrādātai olīveļļai norāda spiestuves cenas, bet pārējām kategorijām – rūpnīcas cenas. Reprezentatīvie tirgi aptver vismaz 70 % no attiecīgā produkta iekšzemes produkcijas.

                  Pirkšanas cenas

               Paziņojuma saturs: reprezentatīvās pirkšanas cenas, ko mazumtirgotāji maksā par olīveļļu, kura pieder pie Regulas (ES) Nr. 1308/2013 VII pielikuma VIII daļā minētajām kategorijām “neapstrādāta olīveļļa” un “neapstrādāta augstākā labuma olīveļļa”, izteiktas par 100 kg produkta.

               Citas prasības: reprezentatīvās cenas ir cenas par piedāvāšanai galapatērētājiem gatavu, kondicionētu neapstrādātu olīveļļu un neapstrādātu augstākā labuma olīveļļu tarā, un tās aptver vismaz vienu trešdaļu no attiecīgā produkta iekšzemes pirkumu apjoma.
            5.   Augļi un dārzeņi, banāni

            a)
                  Svaigu produktu tirgum paredzēto produktu cenas

               Paziņojuma saturs: Komisijas Deleģētās regulas (ES) 2017/891 (1) VI pielikumā uzskaitīto tomātu, ābolu, apelsīnu, persiku un nektarīnu tipu un šķirņu reprezentatīvās cenas, izteiktas par 100 kg produkta neto masas.

               Attiecīgās dalībvalstis: Deleģētās regulas (ES) 2017/891 VI pielikumā uzskaitītās dalībvalstis.

               Citas prasības: cenas ir iepakošanas centra cenas par šķirotiem, iepakotiem un, attiecīgā gadījumā, uz paliktņiem novietotiem produktiem.
            b)
                  Banānu cenas

               Paziņojuma saturs: vairumtirdzniecības cenas par dzeltenajiem banāniem ar KN kodu 0803 90 10, izteiktas par 100 kg produkta.

               Attiecīgās dalībvalstis: visas dalībvalstis, kurās vienā kalendārajā gadā pārdod vairāk nekā 50 000 tonnu dzelteno banānu.

               Citas prasības: cenas paziņo sadalījumā pa izcelsmes valstu grupām.
            c)
                  Cenas lauku saimniecībā

               Paziņojuma saturs: svaigu produktu tirgum paredzētu tomātu, ābolu, apelsīnu, persiku, nektarīnu un banānu reprezentatīvās cenas. Visas cenas ir izteiktas par 100 kg produkta.

               Citas prasības: cenas ir novāktas produkcijas cenas lauku saimniecībā.
            d)
                  Pirkšanas cenas

               Paziņojuma saturs: reprezentatīvās pirkšanas cenas, ko mazumtirgotāji maksā par tomātiem, āboliem, apelsīniem, persikiem un nektarīniem, izteiktas par 100 kg produkta.
            6.   Gaļa

               Paziņojuma saturs: liellopu, cūku un aitu liemeņu un izcirtņu un dažu dzīvu liellopu, teļu un sivēnu cenas saskaņā ar Regulu (ES) Nr. 1308/2013 un – attiecībā uz liemeņiem – saskaņā ar liellopu, cūku un aitu liemeņu klasifikāciju, izteiktas par 100 kg produkta.

               Attiecīgās dalībvalstis: attiecībā uz liemeņiem un dzīviem dzīvniekiem – visas dalībvalstis; attiecībā uz izcirtņiem – dalībvalstis, kuru iekšzemes produkcija veido vismaz 2 % no Savienības produkcijas.

               Citas prasības: ja attiecīgās dalībvalsts kompetentā iestāde uzskata, ka nav paziņošanai pietiekama skaita liemeņu vai dzīvu dzīvnieku, attiecīgā dalībvalsts var nolemt uz attiecīgo periodu apturēt šādu liemeņu vai dzīvu dzīvnieku cenu reģistrēšanu, un tā paziņo Komisijai sava lēmuma iemeslus. Attiecībā uz izcirtņiem attiecīgās dalībvalstis ziņo liellopu liemeņa pakaļējās ceturtdaļas, liemeņa priekšējās ceturtdaļas un maltās gaļas un cūkas muguras gabala, vēdera, pleca, maltās gaļas un pakaļējā šķiņķa cenas.

                  Pirkšanas cenas

               Paziņojuma saturs: reprezentatīvās pirkšanas cenas, ko mazumtirgotāji un citi pārtikas aprites dalībnieki maksā par cūkas un liellopu malto gaļu, izteiktas par 100 kg produkta.
            7.   Piens un piena produkti

               Paziņojuma saturs: sūkalu pulvera, vājpiena pulvera, pilnpiena pulvera, sviesta, krējuma, dzeramā piena un rūpniecisko sieru cenas, izteiktas par 100 kg produkta.

               Attiecīgās dalībvalstis: dalībvalstis, kuru iekšzemes produkcija veido vismaz 2 % no Savienības produkcijas vai – rūpniecisko sieru gadījumā – kurās attiecīgā veida siers veido vismaz 4 % no kopējās siera iekšzemes produkcijas.

               Citas prasības: paziņo no ražotāja pirktu produktu cenas, kas neietver nekādas citas izmaksas (transports, iekraušana, rīkošanās, uzglabāšana, paliktņi, apdrošināšana utt.) un pamatojas uz līgumiem, kuri noslēgti par piegādēm triju mēnešu laikā.

                  Pirkšanas cenas

               Paziņojuma saturs: reprezentatīvās pirkšanas cenas, ko mazumtirgotāji un citi pārtikas aprites dalībnieki maksā par sviestu un attiecīgajiem sieriem, izteiktas par 100 kg produkta.
            8.   Olas

               Paziņojuma saturs: A kvalitātes klases olu vairumtirdzniecības cena (L un M kategorijas vidējā cena) sadalījumā pa turēšanas metodēm, izteikta par 100 kg produkta.

               Attiecīgās dalībvalstis: visas dalībvalstis.

               Citas prasības: paziņo produktu cenas iepakošanas centros.
            9.   Mājputnu gaļa

               Paziņojuma saturs: nesadalītu A kvalitātes klases cāļu (“65 % cāļi”) un cāļu izcirtņu (krūtiņas fileja, stilbi) vidējā vairumtirdzniecības cena, izteikta par 100 kg produkta.

               Attiecīgās dalībvalstis: visas dalībvalstis.

               Citas prasības: paziņo produktu cenas kautuvēs vai reprezentatīvos tirgos reģistrētas cenas.

                  Pirkšanas cenas

               Paziņojuma saturs: reprezentatīvās pirkšanas cenas, ko mazumtirgotāji un citi pārtikas aprites dalībnieki maksā par nesadalītiem A kvalitātes klases cāļiem un cāļu krūtiņas filejām, izteiktas par 100 kg produkta.
            10.   Citi produkti

               Paziņojuma saturs: augu taukiem bagātināta piena pulvera cena, izteikta par 100 kg produkta.

               Citas prasības: paziņo no ražotāja pirktu produktu cenas, kas neietver nekādas citas izmaksas (transports, iekraušana, rīkošanās, uzglabāšana, paliktņi, apdrošināšana utt.) un pamatojas uz līgumiem, kuri noslēgti par piegādēm triju mēnešu laikā.

               (1)  Komisijas 2017. gada 13. marta Deleģētā regula (ES) 2017/891, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz augļu un dārzeņu un pārstrādātu augļu un dārzeņu nozari un Eiropas Parlamenta un Padomes Regulu (ES) Nr. 1306/2013 papildina attiecībā uz sodiem, kas piemērojami minētajās nozarēs, un groza Komisijas Īstenošanas regulu (ES) Nr. 543/2011 (OV L 138, 25.5.2017., 4. lpp.).

            II PIELIKUMS

               Prasības, kas saistītas ar 12. panta a) punktā minētajiem cenu paziņojumiem, ko nesniedz katru nedēļu

            Ja vien nav norādīts citādi, attiecīgās dalībvalstis ir dalībvalstis, kurās saražo vai izmanto vairāk nekā 2 % no Savienības attiecīgās kopējās produkcijas vai kopējā izmantojuma, izņemot bioloģiskos produktus, kuru gadījumā sliekšņvērtība ir 4 % no produkcijas.
            1.   Labība

            a)   Bioloģiski audzētas labības cenas

               Paziņojuma saturs: bioloģiski audzētu parasto kviešu, kā arī cieto kviešu un rudzu reprezentatīvās tirgus cenas, izteiktas par tonnu produkta.

               Paziņošanas termiņš: katru mēnesi līdz 25. datumam par iepriekšējo mēnesi.
            b)   Kviešu miltu cenas

               Paziņojuma saturs: miltrūpniecības reprezentatīvās kviešu miltu pārdošanas cenas, izteiktas par tonnu produkta.

               Paziņošanas termiņš: katru mēnesi līdz 25. datumam par iepriekšējo mēnesi.
            c)   Kviešu miltu pirkšanas cenas

               Paziņojuma saturs: reprezentatīvās pirkšanas cenas, ko mazumtirgotāji un citi pārtikas aprites dalībnieki maksā par kviešu miltiem, izteiktas par tonnu produkta.

               Paziņošanas termiņš: katru mēnesi līdz 25. datumam par iepriekšējo mēnesi.
            2.   Eļļas augi un proteīnaugi

               Paziņojuma saturs: attiecībā uz katru proteīnaugu, kas tiek uzskatīts par Savienības tirgum relevantu, kā arī attiecībā uz bioloģiski audzētām sojas pupām, bioloģiskajiem sojas miltiem, ģenētiski nemodificētas sojas miltiem – reprezentatīvās tirgus cenas, izteiktas par tonnu produkta.

               Attiecīgās dalībvalstis: attiecībā uz proteīnaugiem – dalībvalstis, kurās attiecīgā kultūrauga aizņemtā platība ir vismaz 10 000 hektāru gadā.

               Paziņošanas termiņš: katru mēnesi līdz 25. datumam par iepriekšējo mēnesi.
            3.   Cukurs

               Paziņojuma saturs:

                        a)

                        turpmāk norādīto cukura cenu vidējās svērtās vērtības, izteiktas par tonnu cukura, kā arī atbilstošie kopējie daudzumi un svērtās standartnovirzes:

                                    i)

                                    par iepriekšējo mēnesi – pārdošanas cena;

                                    ii)

                                    par iepriekšējo mēnesi – pārdošanas cena rēķinos, kas atbilst īstermiņa līgumiem. Šīs cenas Komisija publicē ne agrāk kā divus mēnešus pēc turpmāk noteiktā paziņošanas termiņa beigām;

                        b)

                        cukurbiešu vidējā svērtā cena iepriekšējā tirdzniecības gadā, izteikta par tonnu cukurbiešu, kā arī atbilstošie kopējie daudzumi.

               Attiecīgās dalībvalstis:

                        a)

                        attiecībā uz cukura cenām – visas dalībvalstis, kurās no cukurbietēm vai no jēlcukura saražo vairāk nekā 10 000 tonnu cukura;

                        b)

                        attiecībā uz cukurbiešu cenām – dalībvalstis, kurās cukurbiešu aizņemtā platība attiecīgajā tirdzniecības gadā pārsniedz 1 000 ha.

               Paziņošanas termiņš:

                        a)

                        attiecībā uz cukura cenām – katru mēnesi līdz 25. datumam;

                        b)

                        attiecībā uz cukurbiešu cenām – katru gadu līdz 30. jūnijam.

               Citas prasības: cenas nosaka saskaņā ar Komisijas publicētu metodiku, un tās ir:

                        a)

                        attiecībā uz Regulas (ES) Nr. 1308/2013 III pielikuma B punkta II daļā definētās standarta kvalitātes cukuru – nefasēta baltā cukura fabrikas cenas, kas uzzinātas no cukura ražošanas un rafinēšanas uzņēmumiem;

                        b)

                        attiecībā uz standarta kvalitātes cukurbietēm, kas satur 16 % cukura, – cukurbiešu cena, ko cukura ražošanas uzņēmumi maksā audzētājiem. Cukurbietes attiecina uz to pašu tirdzniecības gadu kā no tām saražoto cukuru.

                  Pirkšanas cenas

               Paziņojuma saturs: reprezentatīvās pirkšanas cenas, ko mazumtirgotāji un pārtikas un nepārtikas nozare (izņemot biodegvielas ražošanu) maksā par cukuru un melasi, izteiktas par tonnu produkta.

               Paziņošanas termiņš: katru mēnesi līdz 25. datumam.

               Citas prasības: reprezentatīvās cenas nosaka saskaņā ar Komisijas publicētu metodiku.
            4.   Linšķiedra

               Paziņojuma saturs: garās linšķiedras vidējās fabrikas cenas, kas iepriekšējā mēnesī reģistrētas galvenajos reprezentatīvajos tirgos, izteiktas par tonnu produkta.

               Attiecīgās dalībvalstis: visas dalībvalstis, kurās garās linšķiedras tiek iegūtas platībā, kas pārsniedz 1 000 ha šķiedras linu.

               Paziņošanas termiņš: katru mēnesi līdz 25. datumam par iepriekšējo mēnesi.
            5.   Olīveļļa un galda olīvas

               Paziņojuma saturs:

                        —

                        attiecībā olīveļļu, kas pieder pie Regulas (ES) Nr. 1308/2013 VII pielikuma VIII daļā minētajām kategorijām “neapstrādāta olīveļļa” un “neapstrādāta augstākā labuma olīveļļa”, – reprezentatīvās tirgus cenas, izteiktas par 100 kg produkta,

                        —

                        attiecībā uz galda olīvām – svaigu olīvu reprezentatīvās cenas, izteiktas par 100 kg produkta.

               Attiecīgās dalībvalstis:

                        —

                        attiecībā uz bioloģisko olīveļļu – dalībvalstis, kurās gada periodā no 1. oktobra līdz 30. septembrim saražo vairāk nekā 5 000 tonnu bioloģiskās olīveļļas (kategorijā “neapstrādāta olīveļļa” un “neapstrādāta augstākā labuma olīveļļa”),

                        —

                        attiecībā uz galda olīvām – dalībvalstis, kurās gada periodā no 1. septembra līdz 31. augustam saražo vairāk nekā 5 000 tonnu galda olīvu.

               Paziņošanas termiņš:

                        —

                        attiecībā uz bioloģisko olīveļļu – katru mēnesi līdz 25. datumam par iepriekšējo mēnesi,

                        —

                        attiecībā uz galda olīvām – katru gadu līdz 15. janvārim par iepriekšējā kalendārā gada ražu (no 1. septembra līdz 31. decembrim).

               Citas prasības: attiecībā uz bioloģisko olīveļļu cenas ir nefasētas olīveļļas cenas; neapstrādātai olīveļļai norāda spiestuves cenas, bet pārējām kategorijām – rūpnīcas cenas. Attiecībā uz svaigām olīvām, kas paredzētas galda olīvu ražošanai, cenas ir to olīvu cenas, ko audzētāji piegādājuši pārstrādes rūpniecības pieņemšanas punktos.
            6.   Vīns

               Paziņojuma saturs: attiecībā uz Regulas (ES) Nr. 1308/2013 VII pielikuma II daļas 1. punktā minētajiem vīniem:

                        a)

                        kopsavilkums par iepriekšējā mēneša cenām, kas izteiktas par hektolitru vīna, kopā ar norādi uz attiecīgajiem apjomiem; vai

                        b)

                        publiski pieejami informācijas avoti, kurus uzskata par ticamiem cenu reģistrēšanai.

               Attiecīgās dalībvalstis: dalībvalstis, kuru vīna produkcija pēdējos piecos gados vidēji pārsniegusi 5 % no Savienības kopējās vīna produkcijas.

               Paziņošanas termiņš: katru mēnesi līdz 15. datumam par iepriekšējo mēnesi.

               Citas prasības: cenas ir nefasēta produkta cenas posmā “izvedot no ražotāja telpām”. Lai sniegtu a) un b) apakšpunktā minēto informāciju, attiecīgās dalībvalstis izraugās astoņus visreprezentatīvākos tirgus, kas jāuzrauga, un to vidū ir vismaz divi tirgi vīniem ar aizsargātu cilmes vietas nosaukumu vai aizsargātu ģeogrāfiskās izcelsmes norādi.
            7.   Piens un piena produkti

            a)
                  Piens

               Paziņojuma saturs: svaigpiena un bioloģiskā svaigpiena cena un aplēstā cena par svaigpiena piegādēm kārtējā mēnesī, izteikta par 100 kg produkta pēc faktiskā tauku un olbaltumvielu satura.

               Attiecīgās dalībvalstis: visas dalībvalstis.

               Paziņošanas termiņš: katru mēnesi līdz 25. datumam par iepriekšējo mēnesi.

               Citas prasības: cena, ko samaksājuši pirmie pircēji, kuri veic uzņēmējdarbību dalībvalsts teritorijā.
            b)
                  Piena produkti

               Paziņojuma saturs: tādu sieru cenas, kas nav I pielikuma 7. punktā minētie rūpnieciskie sieri, izteiktas par 100 kg produkta.

               Attiecīgās dalībvalstis: visas dalībvalstis attiecībā uz siera veidiem, kas ir valsts tirgum relevanti.

               Paziņošanas termiņš: katru mēnesi līdz 15. datumam par iepriekšējo mēnesi.

               Citas prasības: cenas ir no ražotāja pirkta siera cenas, kas neietver nekādas citas izmaksas (transports, iekraušana, rīkošanās, uzglabāšana, paliktņi, apdrošināšana utt.) un pamatojas uz līgumiem, kuri noslēgti par piegādēm triju mēnešu laikā.
            8.   Augļi un dārzeņi, banāni

            a)
                  Bioloģiski audzētu svaigu augļu un dārzeņu cenas

               Paziņojuma saturs: bioloģiski audzētu tomātu, ābolu, apelsīnu, persiku un nektarīnu reprezentatīvās pārdošanas cenas, izteiktas par 100 kg produkta neto masas.

               Paziņošanas termiņš: katru mēnesi līdz 25. datumam par iepriekšējo kalendāro mēnesi.
            b)
                  Zaļo banānu cenas

               Paziņojuma saturs:

                        a)

                        ražošanas reģionā pārdotu zaļo banānu vidējās pārdošanas cenas vietējos tirgos, izteiktas par 100 kg produkta, un attiecīgie daudzumi;

                        b)

                        ārpus ražošanas reģiona pārdotu zaļo banānu vidējās pārdošanas cenas, izteiktas par 100 kg produkta, un attiecīgie daudzumi.

               Paziņošanas termiņš:

                        —

                        katru gadu līdz 15. jūnijam par iepriekšējo periodu no 1. janvāra līdz 30. aprīlim,

                        —

                        katru gadu līdz 15. oktobrim par iepriekšējo periodu no 1. maija līdz 31. augustam,

                        —

                        katru gadu līdz 15. februārim par iepriekšējo periodu no 1. septembra līdz 31. decembrim.

               Attiecīgās dalībvalstis: dalībvalstis, kurās ir ražošanas reģions, proti:

                        a)

                        Kanāriju salas;

                        b)

                        Gvadelupa;

                        c)

                        Martinika;

                        d)

                        Madeira un Azoru salas;

                        e)

                        Krēta un Lakonija;

                        f)

                        Kipra.

               Citas prasības: cenas par zaļajiem banāniem, ko Savienībā tirgo ārpus to ražošanas reģiona, ir cenas pirmajā izkraušanas ostā (neizkrautu preču cenas).
            c)
                  Cenas lauku saimniecībā

               Paziņojuma saturs: pārstrādei paredzētu tomātu, ābolu un apelsīnu reprezentatīvās cenas. Visas cenas ir izteiktas par 100 kg produkta.

               Paziņošanas termiņš:

                        a)

                        attiecībā uz tomātiem – līdz nākamā gada 31. janvārim;

                        b)

                        attiecībā uz āboliem un apelsīniem – katru mēnesi līdz 25. datumam par iepriekšējo kalendāro mēnesi.

               Citas prasības: cenas ir novāktas produkcijas cenas lauku saimniecībā.
            9.   Gaļa

               Paziņojuma saturs: bioloģiski audzētu liellopu liemeņu reprezentatīvās pārdošanas cenas saskaņā ar liellopu liemeņu klasifikāciju, kas izmantota I pielikuma 6. punkta a) apakšpunktā paredzētajā paziņojumā, izteiktas par 100 kg produkta.

               Paziņošanas termiņš: katru mēnesi līdz 25. datumam par iepriekšējo mēnesi.
            10.   Mājputnu gaļa

               Paziņojuma saturs: bioloģiski audzētu nesadalītu A kvalitātes klases cāļu (“65 % cāļi”) reprezentatīvās pārdošanas cenas, izteiktas par 100 kg produkta.

               Paziņošanas termiņš: katru mēnesi līdz 25. datumam par iepriekšējo kalendāro mēnesi.

            III PIELIKUMS

               Prasības, kas saistītas ar 12. panta b) punktā minētajiem ražošanas un tirgus informācijas paziņojumiem

            1.   Rīsi

               Paziņojuma saturs: attiecībā uz katru no Regulas (ES) Nr. 1308/2013 II pielikuma I daļas 2. un 3. punktā minētajiem rīsu veidiem:

                        a)

                        apsētā platība, agronomiskais ražas iznākums, nelobītu rīsu produkcija ražas novākšanas gadā un slīpēšanas iznākums;

                        b)

                        rīsu iekšzemes izmantojums (t. sk. pārstrādes rūpniecībā), izteikts slīpētu rīsu ekvivalentā;

                        c)

                        rīsu krājumi (izteikti slīpētu rīsu ekvivalentā), ko katru gadu 31. augustā tur ražotāji un rīsu dzirnavas, sadalījumā pa Savienībā ražotiem rīsiem un importētiem rīsiem.

               Paziņošanas termiņš: katru gadu līdz 15. janvārim par iepriekšējo gadu.

               Attiecīgās dalībvalstis:

                        a)

                        attiecībā uz nelobītu rīsu produkciju – visas dalībvalstis, kurās ražo rīsus;

                        b)

                        attiecībā uz iekšzemes izmantojumu – visas dalībvalstis;

                        c)

                        attiecībā uz rīsu krājumiem – visas dalībvalstis, kurās ražo rīsus, un visas dalībvalstis, kurās ir rīsu dzirnavas.

                  2.   Cukurs

            A.
                  Cukurbiešu platības

               Paziņojuma saturs: cukurbiešu platība kārtējā tirdzniecības gadā un aplēses par nākamo tirdzniecības gadu.

               Paziņošanas termiņš: katru gadu līdz 31. maijam.

               Attiecīgās dalībvalstis: visas dalībvalstis, kurās cukurbiešu platība attiecīgajā gadā pārsniedz 1 000 ha.

               Citas prasības: šos skaitļus izsaka hektāros un sadala platībās, kas paredzētas cukura ražošanai, un platībās, kas paredzētas bioetanola ražošanai.
            B.
                  Cukura un bioetanola produkcija un izmantojums

               Paziņojuma saturs:

                        a)

                        produkcija: cukura un melases produkcija un bioetanola produkcija, ko katrs uzņēmums saražojis iepriekšējā tirdzniecības gadā, un aplēses par kopējo cukura produkciju katrā dalībvalstī un par katra uzņēmuma cukura produkciju kārtējā tirdzniecības gadā;

                        b)

                        izmantojums: cukurs, ko ražošanas un rafinēšanas uzņēmumi pārdevuši iepriekšējā tirdzniecības gadā, sadalījumā pa galamērķiem.

               Paziņošanas termiņš: katru gadu līdz 30. novembrim par produkciju un izmantojumu iepriekšējā tirdzniecības gadā, kā arī aplēses par kopējo cukura produkciju kārtējā tirdzniecības gadā, un katru gadu līdz 31. martam (Francijas departamenti Gvadelupa un Martinika – līdz 30. jūnijam) par katra ražošanas uzņēmuma produkciju kārtējā tirdzniecības gadā.

               Attiecīgās dalībvalstis: dalībvalstis, kurās saražo vairāk nekā 10 000 tonnu cukura.

               Citas prasības:

                        a)

                        “cukura produkcija” ir šādu produktu kopējais daudzums, izteikts tonnās baltā cukura:

                                    i)

                                    baltais cukurs neatkarīgi no kvalitātes atšķirībām;

                                    ii)

                                    jēlcukurs, pamatojoties uz iznākumu, kas noteikts saskaņā ar Regulas (ES) Nr. 1308/2013 III pielikuma B daļas III punktu;

                                    iii)

                                    invertcukurs (pēc masas);

                                    iv)

                                    no cukurbietēm ražoti saharozes vai invertcukura sīrupi ar tīrību vismaz 70 %, pamatojoties uz ekstrahējamo cukura saturu vai uz reālo iznākumu;

                                    v)

                                    no cukurniedrēm ražoti saharozes vai invertcukura sīrupi ar tīrību vismaz 75 %, pamatojoties uz cukura saturu;

                        b)

                        cukura produkcijā neietilpst baltais cukurs, kas iegūts no kāda a) apakšpunktā minēta produkta vai saražots režīmā “ievešana pārstrādei”;

                        c)

                        cukuru, kas iegūts no konkrētā tirdzniecības gadā iesētām cukurbietēm, attiecina uz nākamo tirdzniecības gadu. Tomēr cukuru, kas iegūts no cukurbietēm, kuras iesētas konkrētā tirdzniecības gada rudenī, uz to pašu tirdzniecības gadu attiecina dalībvalstīs, kas tā nolēmušas un līdz 2017. gada 1. oktobrim savu lēmumu paziņojušas Komisijai;

                        d)

                        skaitļus par cukuru sadala pa mēnešiem, un attiecībā uz kārtējo tirdzniecības gadu tie atbilst provizoriskajiem datiem par laiku līdz februārim un aplēsēm par pārējiem tirdzniecības gada mēnešiem;

                        e)

                        bioetanola produkcijā ietilpst tikai bioetanols, kas iegūts no kāda a) apakšpunktā minēta produkta, un to izsaka hektolitros;

                        f)

                        “cukura izmantojums” ir kopējie daudzumi, kas izteikti tonnās baltā cukura ekvivalenta un ko cukura ražošanas un rafinēšanas uzņēmumi pārdevuši mazumtirgotājiem un cukura lietotājiem tirdzniecības gada laikā. Minētos daudzumus sadala pa daudzumiem, kas pārdoti mazumtirdzniecībai, pārtikas rūpniecībai un citām rūpniecības nozarēm, izņemot bioetanola ražošanu.

                  C.
                  Izoglikozes produkcija

               Paziņojuma saturs:

                        a)

                        katra ražotāja paša saražotās izoglikozes daudzumi, ko tas nosūtījis iepriekšējā tirdzniecības gadā;

                        b)

                        katra ražotāja paša saražotās izoglikozes daudzumi, ko tas nosūtījis iepriekšējā mēnesī.

               Paziņošanas termiņš: katru gadu līdz 30. novembrim par iepriekšējo tirdzniecības gadu un katru mēnesi līdz 25. datumam par iepriekšējo mēnesi.

               Attiecīgās dalībvalstis: visas dalībvalstis, kurās ražo izoglikozi.

               Citas prasības:“izoglikozes produkcija” ir kopējais produkta daudzums, kas iegūts no glikozes vai tās polimēriem un sausā stāvoklī satur vismaz 41 % fruktozes (pēc masas); tā ir izteikta sausnas tonnās neatkarīgi no faktiskā fruktozes satura, kas pārsniedz 41 % sliekšņvērtību. Gada produkcijas datus sadala pa mēnešiem.
            D.
                  Cukura un izoglikozes krājumi

               Paziņojuma saturs:

                        a)

                        cukura produkcijas daudzumi, kas katra mēneša beigās uzglabāti cukura ražošanas un rafinēšanas uzņēmumos;

                        b)

                        izoglikozes produkcijas daudzumi, ko iepriekšējā tirdzniecības gada beigās uzglabājuši izoglikozes ražotāji.

               Paziņošanas termiņš: attiecībā uz cukuru – līdz katra mēneša beigām par iepriekšējo mēnesi, bet attiecībā uz izoglikozi – līdz 30. novembrim.

               Attiecīgās dalībvalstis:

                        a)

                        attiecībā uz cukuru – visas dalībvalstis, kurās atrodas cukura ražošanas vai rafinēšanas uzņēmumi un cukura produkcija pārsniedz 10 000 tonnu;

                        b)

                        attiecībā uz izoglikozi – visas dalībvalstis, kurās ražo izoglikozi.

               Citas prasības: skaitļi attiecas uz produktiem, kas uzglabāti laišanai brīvā apgrozībā Savienības teritorijā, un uz cukura produkciju un izoglikozes produkciju, kas definēta B un C punktā.
            Attiecībā uz cukuru:

                        —

                        skaitļi atbilst daudzumiem, kuri pieder ražošanas vai rafinēšanas uzņēmumam vai uz kuriem attiecas garantija,

                        —

                        attiecībā uz daudzumiem, kas atrodas uzglabāšanā jūlija, augusta un septembra beigās, skaitļi atbilst cukura produkcijas daudzumam, kas attiecas uz nākamo tirdzniecības gadu,

                        —

                        ja uzglabāšana notiek citā dalībvalstī, nevis tajā, kas sniedz paziņojumu Komisijai, paziņotāja dalībvalsts informē attiecīgo dalībvalsti par tās teritorijā uzglabātajiem daudzumiem un to atrašanās vietu līdz tā mēneša beigām, kas seko pēc paziņošanas Komisijai.

                  Attiecībā uz izoglikozi daudzumi ir ražotājam piederošie daudzumi.
            E.
                  Nozares nolīgumi

               Paziņojuma saturs: starp audzētājiem un ražošanas uzņēmumiem noslēgto nozares nolīgumu, kā arī kolektīvo vērtības sadales klauzulu saturs. Relevantos elementus, kas jāpaziņo, nosaka saskaņā ar Komisijas publicētu metodiku.

               Paziņošanas termiņš: līdz katra tirdzniecības gada beigām par attiecīgo tirdzniecības gadu.

               Attiecīgās dalībvalstis: visas dalībvalstis, kurās atrodas cukura ražošanas uzņēmumi un cukura produkcija pārsniedz 10 000 tonnu.
            3.   Šķiedraugi

               Paziņojuma saturs:

                        a)

                        šķiedras linu platība iepriekšējā tirdzniecības gadā un aplēses par kārtējo tirdzniecības gadu, izteiktas hektāros;

                        b)

                        garo linšķiedru produkcija iepriekšējā tirdzniecības gadā un aplēses par kārtējo tirdzniecības gadu, izteiktas tonnās;

                        c)

                        kokvilnas aizņemtā platība iepriekšējā ražas gadā un aplēses par kārtējo ražas gadu, izteiktas hektāros;

                        d)

                        neattīrītas kokvilnas produkcija iepriekšējā ražas gadā un aplēses par kārtējo ražas gadu, izteiktas tonnās;

                        e)

                        neattīrītas kokvilnas vidējā cena, kas kokvilnas ražotājiem maksāta iepriekšējā ražas gadā, izteikta par tonnu produkta.

               Paziņošanas termiņš:

                        a)

                        attiecībā uz šķiedras linu platību – katru gadu līdz 31. jūlijam;

                        b)

                        attiecībā uz garo linšķiedru produkciju – katru gadu līdz 31. oktobrim;

                        c)

                        attiecībā uz kokvilnu – katru gadu līdz 15. oktobrim.

               Attiecīgās dalībvalstis:

                        a)

                        attiecībā uz liniem – visas dalībvalstis, kurās garās linšķiedras tiek iegūtas platībā, kas pārsniedz 1 000 ha šķiedras linu;

                        b)

                        attiecībā uz kokvilnu – visas dalībvalstis, kurās ar kokvilnu apsēti vismaz 1 000 ha.

                  4.   Apiņi

               Paziņojuma saturs: informācija par ražošanu, kas norādīta kā kopējie dati, bet b), c) un d) apakšpunktā minētās informācijas gadījumā – sadalījumā pa rūgtajām un aromātiskajām apiņu šķirnēm:

                        a)

                        to lauksaimnieku skaits, kas audzē apiņus;

                        b)

                        apiņu aizņemtā platība, izteikta hektāros;

                        c)

                        daudzums tonnās un vidējā cena lauku saimniecībā, izteikta par kg apiņu, kas pārdoti saskaņā ar regulētā tirgū netirgotu nākotnes līgumu un bez šāda līguma;

                        d)

                        alfa skābju produkcija tonnās un vidējais alfa skābju saturs (procentos).

               Paziņošanas termiņš: līdz 30. aprīlim nākamajā gadā pēc apiņu ražas novākšanas.

               Attiecīgās dalībvalstis: dalībvalstis, kurās apiņu platība iepriekšējā gadā pārsniegusi 200 hektāru.
            5.   Olīveļļa

               Paziņojuma saturs:

                        a)

                        dati par gatavo produkciju (t. sk. dati par bioloģisko produkciju), kopējo iekšzemes patēriņu (t. sk. pārstrādes rūpniecībā) un krājumu atlikumu iepriekšējā gada periodā, kas ilgst no 1. oktobra līdz 30. septembrim;

                        b)

                        aplēses par mēneša produkciju, aplēses par ražotāju un nozares turēto krājumu mēneša apjomu un aplēses par kopējo produkciju, kopējo iekšzemes patēriņu (t. sk. pārstrādes rūpniecībā) un krājumu atlikumu kārtējā gada periodā, kas ilgst no 1. oktobra līdz 30. septembrim.

               Paziņošanas termiņš:

                        a)

                        attiecībā uz datiem par iepriekšējo gada periodu – katru gadu līdz 31. oktobrim;

                        b)

                        attiecībā uz datiem par kārtējo gada periodu – katru gadu līdz 31. oktobrim, bet laikā no novembra līdz jūnijam – katru mēnesi līdz 15. datumam.

               Attiecīgās dalībvalstis: attiecībā uz paziņojumiem par krājumu mēneša apjomu – dalībvalstis, kurās gada periodā no 1. oktobra līdz 30. septembrim saražo vairāk nekā 20 000 tonnu olīveļļas. Attiecībā uz pārējiem datiem – visas dalībvalstis, kurās ražo olīveļļu.
            6.   Tabaka

               Paziņojuma saturs: par katru jēltabakas šķirņu grupu:

                        a)

                        lauksaimnieku skaits;

                        b)

                        platība hektāros;

                        c)

                        piegādātais daudzums tonnās;

                        d)

                        vidējā cena, kas samaksāta lauksaimniekiem un neietver nodokļus un citas nodevas, izteikta par kilogramu produkta.

               Paziņošanas termiņš: līdz 31. jūlijam nākamajā gadā pēc ražas gada.

               Attiecīgās dalībvalstis: dalībvalstis, kurās iepriekšējā gadā tabakas raža novākta vairāk nekā 3 000 hektāru lielā platībā.

               Citas prasības: jēltabakas šķirņu grupas ir šādas:

                        I grupa:

                        dūmos kaltēta tabaka – tabaka, kas kaltēta žāvēšanas skapī ar regulētu gaisa cirkulāciju, temperatūru un mitrumu, jo īpaši“Virginia”;

                        II grupa:

                        ēnā kaltēta gaišā tabaka – tabaka, kas kaltēta gaisā zem aizsega, neļaujot fermentēties, jo īpaši“Burley”un“Maryland”;

                        III grupa:

                        ēnā kaltēta tumšā tabaka – tabaka, kas kaltēta gaisā zem aizsega, pirms tirgošanas ļaujot dabīgi fermentēties, jo īpaši“eudertheimer”, fermentēta “Burley”,“Havana”,“Mocny Skroniowski”,“Nostrano del Brenta”un“Pulawski”;

                        IV grupa:

                        karstumā kaltēta tabaka – tabaka, kas kaltēta karstumā, jo īpaši“Kentucky”un“Salento”;

                        V grupa:

                        saulē kaltēta tabaka – tabaka, kas kaltēta saulē, saukta arī par austrumu šķirnēm, jo īpaši“Basmas”,“Katerini”un“Kaba-Koulak”.

                  7.   Vīna nozares produkti

               Paziņojuma saturs:

                        a)

                        aplēses par vīna produktu (t. sk. vinificētas un nevinificētas vīnogu misas) apjomu, kas kārtējā vīna gadā saražots dalībvalsts teritorijā;

                        b)

                        Regulas (ES) 2018/273 31. pantā minēto produkcijas deklarāciju galīgais rezultāts, kā arī aplēses par produkciju, uz ko šādas deklarācijas neattiecas;

                        c)

                        Regulas (ES) 2018/273 32. pantā minēto krājumu deklarāciju kopsavilkums attiecībā uz krājumiem, kas turēti iepriekšējā vīna gada 31. jūlijā;

                        d)

                        iepriekšējā vīna gada galīgā bilance, t. sk. pilnīga informācija par pieejamību (krājumu atvēršana, produkcija, imports), izmantojumu (patēriņš pārtikā un rūpnieciskais patēriņš, pārveidošana, eksports un zudumi) un galīgie krājumi.

               Paziņošanas termiņš:

                        a)

                        produkcijas aplēses – katru gadu līdz 30. septembrim;

                        b)

                        produkcijas deklarāciju galīgais rezultāts – katru gadu līdz 15. martam;

                        c)

                        krājumu deklarāciju kopsavilkums – katru gadu līdz 31. oktobrim;

                        d)

                        galīgā bilance – katru gadu līdz 15. janvārim.

               Attiecīgās dalībvalstis: dalībvalstis, kuras kārto atjauninātu vīna dārzu reģistru saskaņā ar Regulas (ES) Nr. 1308/2013 145. panta 1. punktu.
            8.   Piens

               Paziņojuma saturs:

                        —

                        kopējais govs svaigpiena daudzums, izteikts kilogramos pēc faktiskā tauku satura,

                        —

                        kopējais bioloģiskā govs svaigpiena daudzums, izteikts kilogramos pēc faktiskā tauku satura,

                        —

                        govs svaigpiena tauku saturs un olbaltumvielu saturs, izteikts procentos no produkta masas.

               Paziņošanas termiņš: katru mēnesi līdz 25. datumam par iepriekšējo mēnesi.

               Attiecīgās dalībvalstis: visas dalībvalstis.

               Citas prasības: daudzumi ir piena daudzumi, kas iepriekšējā mēnesī piegādāti pirmajiem pircējiem, kuri veic uzņēmējdarbību dalībvalsts teritorijā. Lai varētu izpildīt šo prasību, dalībvalstis nodrošina to, ka visi pirmie pircēji, kuri veic uzņēmējdarbību to teritorijā, tiem katru mēnesi piegādāto govs svaigpiena daudzumu laikus un pienācīgi deklarē valsts kompetentajai iestādei.
            9.   Olas

               Paziņojuma saturs:

                        —

                        olu ražotņu skaits sadalījumā pa Regulas (EK) Nr. 589/2008 II pielikumā minētajām turēšanas metodēm un Padomes Regulai (EK) Nr. 834/2007 atbilstošu bioloģisko olu ražotņu skaits, arī katra uzņēmuma maksimālā kapacitāte, izteikta ar tajā vienlaikus esošo dējējvistu skaitu,

                        —

                        olu (čaumalās) produkcijas apjoms sadalījumā pa turēšanas metodēm, izteikts tonnās neto masas, ieskaitot bioloģiskās olas.

               Paziņošanas termiņš:

                        —

                        attiecībā uz ražotņu skaitu – katru gadu līdz 1. aprīlim,

                        —

                        attiecībā uz produkcijas apjomu – katru mēnesi līdz 25. datumam par iepriekšējo mēnesi.

               Attiecīgās dalībvalstis: visas dalībvalstis.
            10.   Etilspirts

               Paziņojuma saturs: lauksaimnieciskas izcelsmes spirts, izteikts hektolitros tīrā spirta:

                        a)

                        produkcija, kas iegūta raudzējot un destilējot, sadalījumā pa lauksaimnieciskas izcelsmes izejvielām, no kurām spirts ražots;

                        b)

                        apjomi, ko spirta ražotāji vai importētāji nodevuši pārstrādei vai iepakošanai, sadalījumā pa izmantojuma kategorijām (pārtika un dzērieni, degviela, rūpnieciskas vajadzības/citi).

               Paziņošanas termiņš: katru gadu līdz 1. martam par iepriekšējo kalendāro gadu.

               Attiecīgās dalībvalstis: visas dalībvalstis.
            11.   Gaļa

               Paziņojuma saturs:

                        a)

                        liellopu gaļa – katrā kategorijā klasificēto liemeņu skaits un svars sadalījumā pa uzbūves un tauku slāņa klasēm;

                        b)

                        cūkgaļa – klasificēto liemeņu skaits un svars sadalījumā pa muskuļaudu satura klasēm;

                        c)

                        liellopu gaļa – katrā kategorijā klasificēto bioloģiski audzēto liellopu liemeņu skaits un svars sadalījumā pa uzbūves un tauku slāņa klasēm.

               Paziņošanas termiņš: attiecībā uz a) un b) apakšpunktu – katru nedēļu kopā ar cenu paziņojumu, kas paredzēts I pielikuma 6. punkta a) apakšpunktā; attiecībā uz c) apakšpunktu – katru mēnesi kopā ar cenu paziņojumu, kas paredzēts II pielikuma 9. punktā.

               Attiecīgās dalībvalstis: visas dalībvalstis.
            12.   Citi produkti

               Paziņojuma saturs: kopējais augu taukiem bagātinātā piena pulvera daudzums, izteikts tonnās.

               Paziņošanas termiņš: katru mēnesi līdz 25. datumam par iepriekšējo mēnesi.

               Attiecīgās dalībvalstis: visas dalībvalstis.

               Citas prasības: daudzumi ir augu taukiem bagātinātā piena pulvera daudzumi, ko iepriekšējā mēnesī saražojuši piena pārstrādes uzņēmumi, kuri veic uzņēmējdarbību dalībvalsts teritorijā.